Homeward Bound

«Homeward Bound» er en amerikansk sang med Simon and Garfunkel, produsert av Bob Johnston og spilt inn 14. desember 1965. Den ble utgitt på single for Columbia Records i februar 1966.

Det blir sagt at Paul Simon skrev sangen på den tidligere jernbanestasjonen Ditton i byen Widnes i Nordvest-England, mens han oppholdt seg der over natten og ventet på et tog. Homeward Bound by Simon & Garfunkel Songfacts

«Homeward Bound» beskriver hans lengsel etter å vende hjem, både til sin daværende kjæreste Kathy Chitty i Brentwood, Essex, England og til USA.

En liveversjon av sangen tar plassen til studioversjonen på samlealbumet Simon and Garfunkel's Greatest Hits.

Den er én av Simons signatursanger sammen med «The Sounds of Silence», «Mrs. Robinson» og «Bridge over Troubled Water» og den blir fremført jevnlig på hans konserter.

I 1976 spilte Simon og forhenværende Beatle, George Harrison, denne sangen og «Here Comes the Sun» i en episode av Saturday Night Live, som Simon var vert for og Harrison var musikalsk gjest i. 

Flere artister har spilt inn coverversjoner av sangen på plate, innbefattet The Beau Brummels, Glen Campbell, Cher, Petula Clark, Janie Fricke, Jack Jones, William Joseph samt Jack's Mannequin

 Norsk versjon 
Andreas Diesen og Tore RyenTONO har skrevet en norsk tekst. På norsk bærer den tittelen «Hjemme igjen». The Vanguards har spilt inn sangen. Den ble utgitt på singlen Triola TN 449 i 1966.Se plateetiketten

 Listeplasseringer 
 Artist Liste Høyeste  plassering Uker på listen Dato for listeplassering Simon and Garfunkel Chart Stats - Simon And Garfunkel - Homeward Bound# 91212. februar 1966 Simon and Garfunkel  Billboard Hot 100-listen# 51212. februar 1966

 Referanser 

 Eksterne lenker 


Kategori:Sanger fra USA
Kategori:Sanger fra 1965